 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 245-01/25-01/010**

**URBROJ: 2133-14-02/01-25-1**

**Plaški, 30. travanj 2025.**

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini (Zaključak, KLASA: 022-03/25-07/38, URBROJ: 50301-29/23-25-2, od 27. veljače 2025. godine) i članka 53. Statuta Općine Plaški („Glasnik Karlovačke županije“, broj 41/23), općinski načelnik Općine Plaški, dana 30. travanj 2025. godine, donosi

**ODLUKU**

**o ustrojavanju Motriteljsko – dojavne službe**

# Članak 1.

Ovom Odlukom ustrojava se Motriteljsko – dojavna služba za područje Općine Plaški
(u daljnjem tekstu: Služba), s ciljem pravovremenog otkrivanja i dojave požara na području Općine Plaški u razdoblju od 1. lipnja do 30. rujna tekuće godine u vrijeme vrlo velike i velike opasnosti od nastanka požara.

**Članak 2.**

Motrenje, ophodnju i dojavu u smislu članka 1. ove Odluke provode:

* Dobrovoljno vatrogasno društvo Plaški (u daljnjem tekstu: DVD Plaški),
* Službe zaštite u pravnim osobama s povećanom opasnošću za nastajanje i širenje požara,
* Ophodnje i motritelji Hrvatskih šuma d.o.o. – UŠP Ogulin – Šumarija Saborsko Plaški,
* Općina Plaški – Komunalni redar.

**Članak 3.**

Radi provedbe mjera iz članka 1. ove odluke, DVD Plaški i Komunalni redar Općine Plaški, u dane kada je proglašena vrlo velika ili velika opasnost za nastajanje i širenje šumskih požara, organizira se stalno dežurstvo u vremenu od:

* 14:00 – 20:00 sati radnim danom i subotom,
* 10:00 – 20:00 sati nedjeljom i blagdanima.

**Članak 4.**

U slučaju požara, dojave se vrše na brojeve telefona županijskog Vatrogasnog operativnog centra (ŽVOC) Karlovačke županije **193** ili Županijski centar **112** Karlovac.

Osim u ŽVOC – u i Županijskom centru 112, dežurstvo se organizira i u DVD-u Plaški u vremenu od:

* 00:00 – 24:00 sata.

Dojava požara DVD-u Plaški obavlja se na broj telefona vatrogasnog zapovjednika Davorin Bukva: 091/546-4738.

Dojave koje zaprimi DVD Plaški i Županijski centar 112 prosljeđuju se u ŽVOC koji angažira potrebne snage za gašenje požara te kontinuirano izvješćuje Županijski centar 112 i PU Karlovačku, a prema potrebi i druge službe.

**Članak 5.**

Ova Odluka stupa na snagu danom donošenja, a ima se objaviti u „Glasniku Karlovačke županije“ i na službenoj web stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

 **Pero Damjanović**

: